AIŠKINAMASIS RAŠTAS

Dėl uždarosios akcinės bendrovės „Molėtų vanduo“ perskaičiuotų geriamojo vandens tiekimo ir nuotekų tvarkymo paslaugų bei atsiskaitomųjų apskaitos prietaisų priežiūros ir vartotojų aptarnavimo paslaugos bazinių kainų nustatymo ir subsidijavimo

1. **Parengto tarybos sprendimo projekto tikslai ir uždaviniai**

Lietuvos Respublikos geriamojo vandens tiekimo ir nuotekų tvarkymo įstatymo 34 straipsnio 12 ir 13 dalys reglamentuoja, kad „Savivaldybių tarybų nustatytos geriamojo vandens tiekimo ir nuotekų tvarkymo paslaugų bazinės kainos, paviršinių nuotekų tvarkymo paslaugų bazinės kainos perskaičiuojamos kiekvienais metais. Geriamojo vandens tiekimo ir nuotekų tvarkymo paslaugų perskaičiuotos bazinės kainos, paviršinių nuotekų tvarkymo paslaugų perskaičiuotos bazinės kainos galioja 12 mėnesių nuo šių kainų įsigaliojimo dienos. Geriamojo vandens tiekėjai ir nuotekų tvarkytojai, vadovaudamiesi Geriamojo vandens tiekimo ir nuotekų tvarkymo paslaugų kainų nustatymo metodika, parengia ir, suderinę su Valstybine kainų ir energetikos kontrolės komisija, teikia savivaldybių taryboms perskaičiuotų geriamojo vandens tiekimo ir nuotekų tvarkymo paslaugų bazinių kainų projektą. Kartu su teikiamais derinti perskaičiuotų kainų projektais geriamojo vandens tiekėjai ir nuotekų tvarkytojai, paviršinių nuotekų tvarkytojai pateikia kainų projektų pagrindimą. Valstybinei kainų ir energetikos kontrolės komisijai suderinus geriamojo vandens tiekimo ir nuotekų tvarkymo paslaugų perskaičiuotų bazinių kainų projektą, paviršinių nuotekų tvarkymo paslaugų perskaičiuotų bazinių kainų projektą, savivaldybės taryba ne vėliau kaip per 30 kalendorinių dienų nustato geriamojo vandens tiekimo ir nuotekų tvarkymo paslaugų perskaičiuotas bazines kainas ir paviršinių nuotekų tvarkymo paslaugų perskaičiuotas bazines kainas.“.

UAB „Molėtų vanduo“ (toliau – Bendrovė) 2020 m. balandžio 14 d. raštu Nr. IS-60 „Dėl geriamojo vandens tiekimo ir nuotekų tvarkymo paslaugų perskaičiuotų bazinių kainų patvirtinimo“ pateikė Valstybinės energetikos reguliavimo tarybos Šilumos ir vandens departamento Vandens skyriaus 2020-04-03 pažymą Nr. O5E-231 (toliau - Pažyma) ir prašo nustatyti perskaičiuotas geriamojo vandens tiekimo ir nuotekų tvarkymo paslaugų bazines kainas. Valstybinė energetikos reguliavimo taryba (toliau – Taryba) 2020 m. balandžio 9 d. nutarimu Nr. O3E-284 „Dėl UAB „Molėtų vanduo“ perskaičiuotų geriamojo vandens tiekimo ir nuotekų tvarkymo paslaugų bazinių kainų derinimo“ suderino Bendrovės pateiktas perskaičiuoti geriamojo vandens tiekimo ir nuotekų tvarkymo paslaugų bazines kainas.

Komisija, įvertinusi Bendrovės geriamojo vandens tiekimo ir nuotekų tvarkymo veiklos sąnaudas, suderino geriamojo vandens tiekimo kainą 0,08 Eur/m3 didesnę, palyginus su dabar galiojančia.

Kaina padidėjo dėl šių priežasčių: dėl efektyvumo koeficiento, dėl paslaugų kiekio neatitikimo dėl nustatyto bazinėje kainoje ir faktiškai realizuoto, dėl įvykdytų investicijų nusidėvėjimo sąnaudų pokyčio, dėl elektros sąnaudų koregavimo, pasikeitus elektros energijos kainai, dėl neatitikties tarp gamtos išteklių ir aplinkos taršos mokesčių tarifų pokyčių, dėl personalo sąnaudų (darbo užmokesčio, socialinio draudimo įmokų, įmokų į garantinį fondą), dėl perskaičiuotos investicijų grąžos.

Pažymoje išanalizuota Bendrovės veikla ir rodikliai, kurie daro įtaką geriamojo vandens tiekimo ir nuotekų tvarkymo paslaugų kainoms. Taip pat, vadovaujantis Įstatymo 34 straipsnio 14 dalies nuostatomis, įvertinta, kad Molėtų rajono savivaldybės tarybai nustačius perskaičiuotas geriamojo vandens tiekimo ir nuotekų tvarkymo paslaugų bei atsiskaitomųjų apskaitos prietaisų priežiūros ir vartotojų aptarnavimo paslaugos bazines kainas su PVM, Bendrovės aptarnaujamoje licencijuojamoje teritorijoje vartotojų mokama suma už paslaugas sudarys 2,5 proc. vidutinių šeimos pajamų, tai yra neviršys 4,0 proc. vidutinių šeimos pajamų. Vartotojų, gaunančių centralizuotą geriamojo vandens tiekimo paslaugą ir nuotekų transportavimo asenizacijos transporto priemonėmis paslaugą, mokama suma už paslaugas sudarys 3,3 proc. vidutinių šeimos pajamų, tai yra neviršys 4,0 proc. vidutinių šeimos pajamų.

Atsižvelgus į tai, kad perskaičiuota geriamojo vandens kaina padidėjo 0,08 Eur/m3 nuo tos kainos, kuri buvo nustatyta 2019 m. ir galiojo 12 mėn., siekiant, kad geriamojo vandens vartotojai ir abonentai nepatirtų didesnių išlaidų, siūloma taikyti 0,08 Eur dydžio kainos subsidiją skaičiuojant nuo kiekvieno suvartoto kubinio metro geriamojo vandens kainos, nustatytos teikiamame sprendime. Molėtų rajono savivaldybės administracija iš savivaldybės biudžeto lėšų sumokėtų UAB „Molėtų vanduo“ subsidiją už faktiškai patiektą geriamąjį vandenį, skaičiuojant ją kaip skirtumą tarp sumos, apskaičiuotos pagal teikiamame sprendime nustatytą kainą ir apskaičiuotą pagal Komisijos 2019 m. balandžio 18 d. nutarimu Nr. O3E-107 nustatytą geriamojo vandens kainą.

Parengto sprendimo projekto tikslas – nustatyti uždarosios akcinės bendrovės „Molėtų vanduo“ perskaičiuotas geriamojo vandens tiekimo ir nuotekų tvarkymo paslaugų bazines kainas, kurios galios 12 mėnesių nuo šių kainų įsigaliojimo dienos, ir taikyti geriamojo vandens abonentams ir vartotojams 0,08 Eur dydžio kainos subsidiją.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 30 punktas, 16 straipsnio 2 dalies 18, 37 punktai;

Lietuvos Respublikos geriamojo vandens tiekimo ir nuotekų tvarkymo įstatymo 10 straipsnio 7 punktas, 34 straipsnio 12, 13 dalys;

Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų kainų nustatymo metodika, patvirtinta Valstybinės kainų ir energetikos kontrolės komisijos (toliau - Komisija) 2006 m. gruodžio 21 d. nutarimu Nr. O3-92 „Dėl Geriamojo vandens tiekimo ir nuotekų tvarkymo paslaugų kainų nustatymo metodikos“;

Valstybinės energetikos reguliavimo tarybos (toliau - Taryba) 2020 m. balandžio 9 d. nutarimas Nr. O3E-284 „Dėl UAB „Molėtų vanduo“ perskaičiuotų geriamojo vandens tiekimo ir nuotekų tvarkymo paslaugų bazinių kainų derinimo“.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – gautos didesnės pajamos užtikrins ilgalaikį geriamojo vandens tiekimą ir nuotekų tvarkymą, vandens tiekėjo rentabilumą, sudarys galimybes mažinti aplinkos taršą, racionaliai naudoti vandens išteklius, užtikrinti paslaugų kokybės reikalavimus. Teikiama subsidija geriamojo vandens tiekimo ir nuotekų tvarkymo paslaugos vartotojams palengvins mokesčių naštą.

 Neigiamos pasekmės – padidės savivaldybės biudžeto išlaidos.

**4. Priemonės sprendimui įgyvendinti**

Vykdyti teisės aktą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Planuojamas savivaldybės biudžeto lėšų poreikis – 25,5 tūkst. Eur.

**6. Vykdytojai, įvykdymo terminai**

Uždaroji akcinė bendrovė „Molėtų vanduo“, Molėtų rajono savivaldybės administracija.